
Disgrifiad Swydd:Cynorthwy-ydd Ymchwil

	Cyfadran:
	Y Gyfadran Gwyddoniaeth a Pheirianneg

	Adran/Pwnc:
	Gwyddor Deunyddiau a Pheirianneg 

	Cyflog:
	Gradd 7:£32,982 i £37,099 y flwyddyn 

	Oriau gwaith:
	35

	Nifer y swyddi:
	1

	Contract:
	Rôl am gyfnod penodol o 12 mis yw hon

	Lleoliad:
	Lleolir y swydd hon ar Gampws y Bae



	
Prif Ddyletswyddau
	
1. Cynnal ymchwil arbrofol i gelloedd planar a pherofsgit solar sy’n seiliedig ar garbon, ynghyd â deunyddiau ffotofoltäig a  saernïaeth dyfeisiau cysylltiedig.
2. Ymchwilio i ddeunyddiau, amodau prosesu a pharamedrau gweithgynhyrchu ar gyfer dyfeisiau ffotofoltäig perofsgit ac optimeiddio’r rhain; datblygu a mireinio protocolau gweithgynhyrchu ar raddfa labordy gan ystyried eu potensial ar gyfer ehangu yn y dyfodol.
3. Cynnal cofnodion labordy a dogfennaeth arbrofol cywir a chynhwysfawr. Paratoi adroddiadau technegol, cyflwyniadau a dogfennaeth prosiect arall.
4. Cyfrannu at gyfarfodydd, gweithdai, adolygiadau prosiect a thrafodaethau ymchwil.
5. Cefnogi cydweithio â phartneriaid academaidd a diwydiannol yn y DU ac Affrica, a chyfrannu at weithgareddau cyfnewid gwybodaeth sy'n gysylltiedig â phrosiect REACH-PSM.

	
	6. Cyfrannu'n rhagweithiol at ymchwil a chynnal ymchwil, gan gynnwys casglu, paratoi a dadansoddi data, meddwl am syniadau newydd a chyflwyno canfyddiadau.
7. Paratoi adroddiadau, drafftio patentau a phapurau sy'n disgrifio canlyniadau'r ymchwil, boed yn gyfrinachol neu i'w cyhoeddi.  
8. Bod yn hunangymhellol a defnyddio menter bersonol, gan geisio dod o hyd i ffyrdd addas o ymdrin â heriau a gofyn am arweiniad pan fo angen.
9. Rhyngweithio mewn modd cadarnhaol a phroffesiynol â chydweithredwyr a phartneriaid eraill yn y Gyfadran ac mewn mannau eraill yn y Brifysgol a'r tu allan iddi fel y bo'n briodol, megis mewn diwydiant a sefydliadau cyhoeddus. 
10. Cyfrannu at faterion trefniadaethol y Gyfadran i'w helpu i weithredu'n hwylus a helpu i godi ei phroffil ymchwil allanol.
11. Bod yn ymwybodol o ddatblygiadau yn y maes o safbwynt technegol, penodol a chyffredinol, a’u goblygiadau ehangach ar gyfer maes y ddisgyblaeth, cymwysiadau masnachol a'r economi wybodaeth. 
12. Bod yn gynrychiolydd neu’n aelod o bwyllgorau pan fo angen gan ddefnyddio'r cyfle i ehangu eich profiad proffesiynol.
13. Dangos tystiolaeth o ddatblygiad proffesiynol personol, gan nodi anghenion datblygu drwy gyfeirio at Fframwaith Datblygu Ymchwilwyr Vitae, yn enwedig o ran y cyfnod prawf, adolygiadau datblygiad proffesiynol a chymryd rhan mewn digwyddiadau hyfforddiant. 
14. Cynnal a gwella cysylltiadau â'r sefydliadau proffesiynol a chyrff perthynol eraill.
15. Ufuddhau i brotocolau arfer gorau wrth gynnal a chadw cofnodion ymchwil, fel y’i nodir gan ganllawiau rheoli cofnodion sefydliadau addysg uwch a'r Cynghorau Ymchwil. Mae hyn yn cynnwys gwneud yn siŵr bod cofnodion llyfrau log prosiectau yn cael eu cyflwyno i'r Brifysgol/Prif Ymchwilydd ar ôl gorffen y gwaith.

	
Dyletswyddau Cyffredinol
	16. Hyrwyddo cydraddoldeb ac amrywiaeth mewn arferion gwaith a chynnal perthnasoedd gweithio cadarnhaol. 
17. Cyflawni rôl a holl weithgareddau'r swydd yn unol â systemau rheoli a pholisïau diogelwch, iechyd a chynaliadwyedd, er mwyn lleihau’r risgiau a’r effeithiau sy’n deillio o weithgarwch y swydd.
18. Sicrhau bod rheoli risg yn rhan annatod o unrhyw broses benderfynu, drwy sicrhau cydymffurfiaeth â Pholisi Rheoli Risg y Brifysgol.
19. Unrhyw ddyletswyddau eraill y mae'r Gyfadran/y Gyfarwyddiaeth/y Maes Gwasanaeth wedi cytuno arnynt.

	Manyleb Person

	Meini Prawf Hanfodol: 
1. PhD neu brofiad mewn deunyddiau ffotofoltäig neu ddisgyblaeth gysylltiedig agos.
2. Tystiolaeth o’r gallu i ysgrifennu a chyhoeddi papurau ymchwil, yn enwedig ar gyfer cyfnodolion a adolygir a chyfrannu at y gwaith hwn. 
3. Gallu amlwg i gynnal ymchwil yn unol ag amcanion y prosiect.
4. Tystiolaeth o sgiliau cynllunio i gyfrannu at y prosiect ymchwil.
5. Profiad o ymchwil labordy ymarferol ym maes gwyddor deunyddiau a ffotofoltäig 
6. Ymrwymiad i ddatblygiad proffesiynol parhaus 
Meini Prawf Dymunol
7. Profiad o weithio gyda chelloedd perofsgit solar neu ddyfeisiau ffotofoltäig.
8. Profiad gyda chelloedd solar  planar neu gelloedd solar perofsgit sy’n seiliedig ar garbon wedi'u creu gan ddefnyddio toddyddion gwyrdd.
9. Profiad o efelychwyr solar a mesuriadau perfformiad deunyddiau ffotofoltäig, ac o astudiaethau osefydlogrwydd a dirywiad dyfeisiau.

	Lefel Iaith Gymraeg
	Level 1 – ‘a little’ - pronounce Welsh words. Able to answer the phone in Welsh (good morning / afternoon). Able to use very basic every-day words and phrases (thank you, please etc.). Level 1 can be reached by completing a one-hour training course.

Am ragor o wybodaeth am Lefelau'r Iaith Gymraeg, gweler tudalen we’r Asesiad o Sgiliau Iaith Gymraeg, sydd ar gael yma.

	Gwybodaeth Ychwanegol
	Ymholiadau anffurfiol: Trystan Watson – t.m.watson@abertawe.ac.uk 

